Konczek József

*nem teljesen szabad ötletek egy tóparton*

ÉLENY

NYELÉ

ÉLMÉNY ELÉ

(forgatom

Mauta gróf

ott a gróf

a márki

bárki)

Tóka

Itóka

Katóka

a kóta K.?

Kati zongorázott

most őt forgatom

Forog

Forog

Kati, hol a fal,

hogy hozzávágjalak?

Te béka!

Mese-mese-meskete,

mélyül a tó feneke.

Brekeke.

Te brekeke.

Kati, hallgasd a mesét.

Dehogyis a márki –

Csak várd ki.

– Mit akarsz hát?

* Tetégedemet.

*Férfibeszéd*

Ami por kavarog,

köd forog vagy bármi,

szeretek férfimód

tiszta ingen járni.

Az élet nagy dolog,

azt mondják, matézis.

Amit én gondolok,

más a dolgom mégis.

Az élet nagy dolog:

anyaföld és ég is,

az élet nagy dolog,

méltóság és fétis.